Document ID: 32004R1829

KOMISIJOS REGLAMENTAS (EB) Nr. 1829/2004
2004 m. spalio 21 d.
patvirtinantis nuostatas, leidžiančias Belgijai, Portugalijai, Graikijai ir Kiprui nukrypti nuo Europos Parlamento ir Tarybos reglamento (EB) Nr. 2150/2002 dėl atliekų statistikos nuostatų
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. lapkričio 25 d. Europos Parlamento ir Tarybos reglamentą (EB) Nr. 2150/2002 dėl atliekų statistikos (1), ypač į jo 4 straipsnio 1 dalį,
atsižvelgdama į 2003 m. lapkričio 12 d. Belgijos prašymą,
atsižvelgdama į 2003 m. gruodžio 4 d. Portugalijos prašymą,
atsižvelgdama į 2004 m. sausio 15 d. Graikijos prašymą,
atsižvelgdama į 2004 m. kovo 4 d. Kipro prašymą,
kadangi:
(1)
Pagal Reglamento (EB) Nr. 2150/2002 4 straipsnio 1 dalį pereinamuoju laikotarpiu Komisija gali leisti taikyti nuo kai kurių šio reglamento priedų nukrypti leidžiančias nuostatas.
(2)
Tokias nukrypti leidžiančias nuostatas turėtų būti leista taikyti Belgijai, Portugalijai, Graikijai ir Kiprui jų prašymu.
(3)
Šiame reglamente numatytos priemonės atitinka Statistikos programų komiteto, įsteigto Tarybos sprendimu 89/382/EEB, Euratomas (2), nuomonę,
PRIĖMĖ ŠĮ REGLAMENTĄ:
1 straipsnis
1. Šiuo reglamentu leidžiama taikyti šias nuo Reglamento (EB) Nr. 2150/2002 nukrypti leidžiančias nuostatas:
a)
Belgijai leidžiama nukrypti leidžiančias nuostatas taikyti rengiant duomenis, susijusius su I priedo 8 skirsnio 1.1 punkto 1 eilute (Žemės ūkis, medžioklė ir miškininkystė), 2 eilute (Žuvininkystė) bei 16 eilute (Paslaugų veikla) ir su II priedo 8 skirsnio 2 dalimi;
b)
Portugalijai leidžiama nukrypti leidžiančias nuostatas taikyti rengiant duomenis, susijusius su I priedo 8 skirsnio 1.1 punkto 1 eilute (Žemės ūkis, medžioklė ir miškininkystė), 2 eilute (Žuvininkystė) bei 16 eilute (Paslaugų veikla) ir su II priedo 8 skirsnio 2 dalimi;
c)
Graikijai leidžiama nukrypti leidžiančias nuostatas taikyti rengiant duomenis, susijusius su I priedo 8 skirsnio 1.1 punkto 1 eilute (Žemės ūkis, medžioklė ir miškininkystė), 2 eilute (Žuvininkystė) bei 16 eilute (Paslaugų veikla) ir su II priedo 8 skirsnio 2 dalimi;
d)
Kiprui leidžiama nukrypti leidžiančias nuostatas taikyti rengiant duomenis, susijusius su I priedo 8 skirsnio 1.1 punkto 1 eilute (Žemės ūkis, medžioklė ir miškininkystė), 2 eilute (Žuvininkystė) bei 16 eilute (Paslaugų veikla) ir su II priedo 8 skirsnio 2 dalimi.
2. 1 dalyje numatytas nukrypti leidžiančias nuostatas leidžiama taikyti tiktai pirmųjų ataskaitinių, būtent 2004-ųjų, metų duomenims.
Šiam laikotarpiui pasibaigus, Belgija, Portugalija, Graikija ir Kipras pateikia duomenis nuo 2006 ataskaitinių metų.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 21 d.

Labels: 19
20
12
18
15